OpenLLM-France/wikimedia huggingface dataset:
# Xiuladora daurada

La xiuladora daurada (Pachycephala pectoralis) és una espècie d'ocell de la família dels paquicefàlids (Pachycephalidae) àmpliament distribuïda per gairebé tota Austràlia.

## Referències

* ↑ «Xiuladora daurada». Cercaterm. TERMCAT, Centre de Terminologia. Rev. 20/02/2021(català)
# Iúkhnov

Iúkhnov - Юхнов (rus) - és una ciutat de l'óblast de Kaluga, a Rússia. Es troba a la vora del riu Kunava, a 72 km al nord-oest de Kaluga i a 189 km al sud-oest de Moscou.

## Història

La vila és coneguda ja el 1410. Aconseguí l'estatus de ciutat el 1777. Durant la Segona Guerra Mundial fou ocupada per l'Alemanya nazi del 5 d'octubre de 1941 al 5 de març de 1942.
# Fiord de Varanger

El fiord de Varanger (en noruec: Varangerfjorden; en rus: Варяжский залив; en finès: Varanginvuono) és un fiord localitzat en l'extrem nord de la península Escandinava, el més oriental dels fiords de Noruega. Administrativament les seves ribes pertanyen al comtat de Finnmark (municipis de Vadsø, Unjára-Nesseby i Sør-Varanger).
El golf està limitat, al nord, per la petita península de Varanger i, al sud, pel mateix continent i és banyat per les aigües del mar de Barents. Té una longitud d'uns 100 km i la seva boca, entre la ciutat de Vardø, al nord, i Grense Jakobselv, al sud, té uns 70 km d'amplada. En un sentit estricte, és un fals fiord, ja que no té les característiques d'haver estat tallat per glaceres.
El fiord s'estén a l'interior en direcció oest, lleugerament nord, fins a Varangerbotn, al municipi de Nesseby. Gairebé al límit exterior del fiord desemboca al riu Pasvikelva, que drena el gran llac Inari (de 1.040,28 km).

## Història

Els residents kven del fiord de Varanger són en gran part descendents d'immigrants finlandesos que arribaren a la zona al segle xix des de Finlàndia i del nord de Suècia.
En la primera meitat del segle xix, la possibilitat que Rússia exigís la cessió d'un tram de costa al llarg del fiord va estar durant un temps a l'agenda diplomàtica europea, induint al rei Òscar I de Suècia a concloure una aliança amb Gran Bretanya i França per tal d'anticipar-se a aquesta possibilitat.

## Referències

* ↑ «Varangerfjorden» (en noruec). Store norske leksikon.
# Zhaga Consortium

El Consorci Zhaga és una organització internacional, fundada el febrer de 2010, que estableix les especificacions de la indústria d'interfícies per als components utilitzats en lluminàries LED. Al febrer de 2021 compta amb més de 300 membres. El consorci és un programa membre de la IEEE Industry Standards and Technology Organization (IEEE-ISTO) Les especificacions de Zhaga, que s'anomenen Books, aborden interfícies elèctriques, mecàniques, òptiques, tèrmiques i de comunicació, i permeten la interoperabilitat dels components. Els resultats de les especificacions de Zhaga són que els components són interoperables i es poden substituir i que una lluminària LED es pot actualitzar després a la instal·lació quan hi hagi nova tecnologia disponible.
El consorci Zhaga ha establert un programa de logotip per indicar la compatibilitat amb aquests estàndards mitjançant un programa de certificació i proves. Només els productes certificats poden portar el logotip de Zhaga.
Aquestes especificacions s'organitzen en llibres i fins al 2022 n'existeixen 26. Per exemple, el llibre 14 fa referència a motors òptics en encapsulats lineals, el llibre 15 a mòduls Led de matriu de leds, el llibre 16 a motors òptics circulars i lineals, el llibre 25 a la interfície de comunicacions Bluetooth i lectors NFC, el llibre 26 a mòduls Led per aplicacions sens aïllament SELV.

## Referències

* ↑ «Zhaga Consortium» (en anglès). IEEE Industry Standards and Technology Organization. https://ieee-isto.org.+[Consulta: 18 juliol 2019].
* ↑ «Zhaga publishes interface specs for LED downlighting modules» (en anglès). LEDs Magazine. https://www.ledsmagazine.com,+26-02-2013.+[Consulta: 18 juliol 2019].
* ↑ article LED professional Review, issue 68, July/August 2018, page 26. «Introducing the NEW Zhaga: Smart standards. Smarter Lighting.» (en anglès). https://www.led-professional.com.
* ↑ article LED professional Review, issue 73, May/June 2019, page 32. «Zhaga-D4i certification signals plug-and-play interoperability» (en anglès). https://www.led-professional.com.
* ↑ «Intra-luminaire interfaces pave a path to a smart LED luminaire future (MAGAZINE)» (en anglès). LEDs Magazine. https://www.ledsmagazine.com,+04-06-2019.+[Consulta: 18 juliol 2019].
* ↑ «TE Connectivity Book 18 certified by DEKRA» (en anglès). https://www.dekra-product-safety.com. Arxivat de l'original el 2022-09-15. [Consulta: 16 setembre 2022].
* ↑ «Zhaga Consortium» (en anglès). www.intertek.com. http://www.intertek.com.+[Consulta: 18 juliol 2019].
# Zamindawar

Zamindàwar és el nom que a l'època preislàmica es donava al modern Afganistan oriental, equivalent a l'àrab Bilad al-Dawar emprat a vegades a l'edat mitjana.
Anava entre els rius Helmand i Arghandab al nord de la confluència dels dos rius a Bust, fins al Zabulistan al nord i a al-Rukhkhadj al sud-sud-oest. Algunes fonts confonen el Zamindawar amb el Zabulistan o Kabulistan. A partir del final del segle VII els àrabs van atacar des de Sistan i Bust cap a l'est i donaven a les terres el nom de Bilad al-Dawar; aquesta regió tenia el seu propi marzban segons al-Baladhuri. La divinitat local Zun o Zhun tenia un cèlebre altar que era el centre del poder dels zunbils, els sobirans locals, de situació incerta dins el Zamindawar. Si zunbil deriva del persa mitjà Zun-datbar o Zun-dadh (Zun = El Justicier, datbar o dadh = Donat) llavors Zamindawar seria derivat de Zamin-i Datbar (La Terra del Justicier). Els Hudu al-alam esmenten les viles de Till o Dartall i de Darghash a la riba dreta del Helmand, que feien frontera amb la regió pagana de Ghur, i les poblacions de Baghnin i Sarwar. Mahmud de Gazni es diu que considerava aquesta regió com a "beneïda" perquè havia estat la primera possessió de la que se li havia donat el govern per part del seu pare Sebuktegin; per dues o tres vegades Mahmud la va utilitzar com a base per expedicions al Ghur. El nom Zamindawar es va seguir utilitzant ocasionalment en els segles següents; Baber encara l'esmenta com el lloc en què va combatre als arghuns. Modernament ja no s'utilitza.

## Bibliografia

* Marquart, Eranshahr
# Floyd Mayweather, Jr.

Floyd Joy Mayweather Jr, més conegut com a Floyd Mayweather, Jr. (Grand Rapids, Michigan, 24 de febrer de 1977), i nascut com a Floyd Joy Sinclair, és un boxador professional nord-americà. És fill del boxador Floyd Mayweather Sr. i nebot i pupil del boxador campió del món Roger "Black Mamba" Mayweather. Ha estat campió del món en cinc categories diferents: superploma, lleuger, superlleuger, welter i superwelter. És considerat actualment com un dels millors boxejadors del món segons The Ring gràcies a una tècnica molt depurada, desplaçaments constants al llarg del ring i la seva capacitat per controlar el ritme del combat a voluntat. És considerat el rei de PPV, ja que porta venudes més de 14 milions de caixes per un valor de més de 700 milions de dòlars, i ha participat en els dos esdeveniments amb més vendes; el seu enfrontament amb Óscar de la Hoya amb 2,4 milions de vendes i el combat davant el mexicà Saúl "el canelo" Álvarez amb 2,2 milions de vendes.

## Referències

* ↑ Johnson, Chuck.
* ↑ «Floyd Mayweather wins ESPY Award beating out Manny Pacquiao & Georges St-Pierre». www.nowboxing.com [Consulta: 24 octubre 2014].
* ↑ «Mayweather wins fifth ESPY award». [Consulta: 2 maig 2015]. Arxivat 2013-10-29 a Wayback Machine. «Còpia arxivada». Arxivat de l'original el 2013-10-29. [Consulta: 2 maig 2015].
* ↑ «Floyd Mayweather knocks Tiger Woods off the top of Forbes list». , 19-06-2012.
* ↑ Bishop, Greg «Al Haymon Quietly Shakes Up Boxing». The New York Times, 17-12-2011.
# Floyd Red Crow Westerman

Floyd Westerman, anomenat també Red Crow, traducció a l'anglès del seu nom dakota Kanghi Duta (Corb Vermell) (Reserva índia de Sisseton-Wahpeton, Dakota del Sud, 17 d'agost de 1936 - Los Angeles, 13 de desembre de 2007) va ser un xaman sioux sisseton, un dels caps espirituals del seu poble. Es va graduar en art dramàtic i ha fet d'actor a diversos films com Powwow Highway, The Doors, Grey Owl, Renegades i a diversos episodis televisius (X-files). També ha estat cantautor, amb els discs Custer died for your sins (1970) i The land is your mother (1982). Ha estat membre destacat de l'AIM i ha fet diversos concerts de suport al seu poble.

## Enllaços externs

* (anglès) Ressenyes a nativecelebs.com i nativepeoples.com
* (anglès) Llista dels seus films «Floyd 'Red Crow' Westerman - IMDb».
# Joaquín Ruiz de Oña González

Joaquín Ruiz de Oña González (Huércanos, 18 d'abril de 1918 - Saragossa, 5 de febrer de 2008) fou un militar espanyol, darrer Capità general de les Illes Balears, ja que des de 1984 el càrrec seria de comandant general.
Estudià a Nájera i Logronyo i el 1935 va anar a estudiar enginyeria industrial a la Universitat de Deusto. Va lluitar en la guerra civil espanyola com a alferes provisional en el bàndol revoltat, i en acabar la guerra, com a tinent provisional, ingressà a l'Acadèmia d'Artilleria de Segòvia. Després de diversos destins en 1975 fou ascendit a general de brigada, arribant a ser cap d'Artilleria de Balears i de la VI Regió Militar. Després seria governador militar de Biscaia. El 6 de maig de 1980 fou nomenat governador militar de Pamplona, càrrec des del qual va organitzar l'operació "Alazan" per tal d'evitar incursions de membres d'ETA pels Pirineus. Mentre ocupava aquest destí el va sorprendre el cop d'estat del 23 de febrer de 1981. El 16 de desembre de 1981 fou nomenat capità general de la VIII Regió Militar (La Corunya), càrrec que va ocupar fins al 28 d'agost de 1982, quan fou nomenat capità general de la VI Regió Militar (Burgos). El març de 1983 fou nomenat Capità general de les Illes Balears, càrrec que va ocupar fins a novembre del mateix any en passar a situació B.

## Referències

* ↑ Hijos ilustrs de la villa a huercanos.org
* ↑ «HUÉRCANOS.- Joaquín Ruiz de Oña González, un pochanquero ilustre, que en el empleo de Teniente General del Ejército, mandó tres Capitanías Generales.». Arxivat de l'original el 2018-07-18. [Consulta: 17 juliol 2018].
* ↑ Arza, sobre el 23-F: "El gobernador civil y el militar no sabían nada", Diario de Navarra, 23 de febrer de 2016
* ↑ Nuevos capitanes de Burgos, La Coruña y Canarias
* ↑ Real Decreto 542/1983, de 10 de marzo, por el que se nombra Capitán General de Baleares al Teniente General del Ejército don Joaquín Ruiz de Oña González.
* ↑ El general Ruiz de Oña, contrario a la intervención militar contra el terrorismo, El País, 16 de novembre de 1983
# Fontaine-au-Pire

Fontaine-au-Pire és un municipi francès, situat a la regió dels Alts de França, al departament del Nord. L'any 2006 tenia 1.174 habitants. Limita al nord amb Beauvois-en-Cambrésis, a l'est amb Caudry, al sud amb Ligny-en-Cambrésis, al sud-oest amb Haucourt-en-Cambrésis, a l'oest amb Cattenières i al nord-oest amb Carnières.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.288 | 1.331 | 1.260 | 1.217 | 1.127 | 1.111 | 1.174 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1964-2008 | Jean-Marie Lemaire | |
| 2008- | Jean Wecxsteen | |
# Formiguer riberenc

El formiguer riberenc (Cercomacroides fuscicauda) és una espècie d'ocell de la família dels tamnofílids (Thamnophilidae).

## Hàbitat i distribució

Habita el sotabosc de la selva pluvial a prop dels cursos fluvials de les terres baixes del sud de Colòmbia, est de l'Equador, est del Perú, nord de Bolívia i sud-oest del Brasil amazònic.

## Referències

* ↑ «Formiguer riberenc». Cercaterm. TERMCAT, Centre de Terminologia. Rev. 10/05/2021(català)
# Formiguer ullnú

El formiguer ullnú (Rhegmatorhina gymnops) és una espècie d'ocell de la família dels tamnofílids (Thamnophilidae).

## Hàbitat i distribució

Habita el sotabosc de la selva pluvial del sud del Brasil amazònic.

## Referències

* ↑ «Formiguer ullnú». Cercaterm. TERMCAT, Centre de Terminologia. Rev. 10/05/2021(català)
# Foristell

Foristell és una població dels Estats Units a l'estat de Missouri. Segons el cens del 2007 tenia 358 habitants.

## Demografia

Segons el cens del 2000, Foristell tenia 331 habitants, 121 habitatges, i 93 famílies. La densitat de població era de 25,7 habitants per km².
Dels 121 habitatges en un 34,7% hi vivien nens de menys de 18 anys, en un 65,3% hi vivien parelles casades, en un 2,5% dones solteres, i en un 23,1% no eren unitats familiars. En el 18,2% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,09.
Per edats la població es repartia de la següent manera: un 25,4% tenia menys de 18 anys, un 8,5% entre 18 i 24, un 27,2% entre 25 i 44, un 28,7% de 45 a 60 i un 10,3% 65 anys o més.
L'edat mediana era de 39 anys. Per cada 100 dones de 18 o més anys hi havia 116,7 homes.
La renda mediana per habitatge era de 52.386 $ i la renda mediana per família de 53.750 $. Els homes tenien una renda mediana de 43.750 $ mentre que les dones 33.333 $. La renda per capita de la població era de 22.331 $. Entorn del 7,1% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Foristell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Foristell». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Forgotten (pel·lícula de 1933)

Forgotten és una pel·lícula estatunidenca de 1933 dirigida per Richard Thorpe.

## Argument

Papa Strauss, un vidu jubilat, que ha estat un fabricant de tints d'èxit, està sent traslladat de casa d'un fill casat a l'altre, i no és benvingut perquè les seves nores s'oposen a que fumi en pipa. Finalment, la família l'amaga "fora de la vista" a una residència d'avis. No obstant això, la filla soltera, Lena, que estima molt el seu pare, amb l'ajuda d'una herència del seu oncle, i el seu promès químic, que té una nova tecnologia patentada, estableixen un nou treball de tintura amb el seu pare com a cap. Li donen una nova llar. La nova empresa roba negocis a l'empresa dels fills i finalment el pare els ha de rescatar. Les actituds dels fills i de les seves dones finalment canvien.

## Repartiment

* Lee Kohlmar com Papa Strauss
* June Clyde com Lena Strauss
* William Collier Jr. com Joseph Meyers
* Leon Ames com Louie Strauss
* Selmer Jackson com Hans Strauss
* Natalie Moorhead com Myrtle Strauss
* Natalie Kingston com May Strauss
* Otto Lederer com oncle Adolph
* Tom Ricketts com Mr. Johnson

## Referències

* ↑ «FORGOTTEN». mubi.com. [Consulta: 7 gener 2024].
* ↑ «Forgotten». letterboxd.com. [Consulta: 7 gener 2024].
# Fontanelles (Santa Eugènia de Berga)

* Per a altres significats, vegeu «Fontanelles».
Fontanelles és una masia al terme municipal de Santa Eugènia de Berga (Osona) inclosa a l'Inventari del Patrimoni Arquitectònic de Catalunya. Masia de planta rectangular amb el carener paral·lel a la façana, en la qual hi ha un portal de grosses dovelles i dues finestres de forma goticitzant datades al segle xvi i XVII. Hi ha un cos annex construït posteriorment amb un doble pis de galeries a la part esquerra de la façana, i unes corts o quadres i altres dependències per l'activitat agrícola entorn d'una lliça tancada per un portal. Els materials constructius són la pedra picada, arrebossada recentment. A la part del darrere hi ha un oratori públic dedicat a Santa Beneta.
El mas és documentat des del segle xiii. Segons notícies extretes dels llibres de l'arxiu parroquial de Santa Eugènia, iniciat el 10 de novembre de 1608, la consueta vella i un extracte de Plantalamor, entre les possessions del mas Fontelles hi havia el mas Prixana, Rosa i Traslocoll de Sant Marc. Del mas Fontanelles en van sortir al segle xix un canonge i dos sacerdots. Actualment continua sent propietat dels descendents de la família tradicional, tot i que s'ha perdut el cognom antic.

## Referències

* 1 2 «Mas Fontanellas». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
Viccionari
# Fontanelle (Vèneto)

Fontanelle (vènet: Fontanełe) és un poble i municipi italià situat a la província de Treviso i la regió del Vèneto. L'any 2021 tenia 5.652 habitants.

## Referències

* ↑ Dato Istat — Població resident a 31 de gener del 2021 (dada provisional).
Viccionari
# JerryC

JerryC — 張逸帆 en xinès tradicional, també conegut amb el nom de Jerry Chang— (31 d'agost de 1981) és un guitarrista i compositor taiwanès.
Se'l coneix sobretot pel seu "Canon Rock", una versió rock del cànon de Pachelbel en re. Va començar a tocar la guitarra als disset anys i el piano abans dels quinze. La seva música rep influències de la música clàssica, neoclàssica i les algunes bandes simfòniques de heavy metal americanes con per exemple Savatage.
El seu treball més popular, Canon Rock, va esdevenir un gran èxit a Internet després que el guitarrista sud coreà Jeong-Hyun Lim en toqués una versió l'any 2005. La cançó ha generat molta atenció en pàgines com Youtube, i JerryC ha aparegut als diaris i televisions (entre altres mitjans) no només taiwanesos. El vídeo es pot trobar i descarregar en la seva pàgina web oficial així com molts altres treballs d'aquest jove músic.

## Referències

* ↑ Heffernan, Virginia «Web Guitar Wizard Revealed at Last». The New York Times, 27-08-2006 [Consulta: 3 juny 2007].
* ↑ «Fame 'embarrasses' YouTube guitar star». ABC News (Australia), 11-09-2006 [Consulta: 3 juny 2007].
* ↑ Jeong-Hyun Lim (performer), JerryC (composer) (October 23, 2005). Korean Student Rocks Pachelbel's Canon. ABC News.

## Enllaços externs

* web oficial Arxivat 2006-12-14 a Wayback Machine.
* Web de fans Arxivat 2008-09-14 a Wayback Machine.
* Fòrum oficial
# Masaji Honda

Masaji Honda (japonès: 本田 正次, Honda Masaji; 1897 - 1984) va ser un botànic, pteridòleg japonès, destacat agrostòleg; que va arribar a professor emèrit de la Universitat de Tòquio.

## Algunes publicacions
### Llibres

* 1930. Monographia poacearum Japonicarum, Bambusoideis exclusis. Tokio. Teikoku Daigaku. College of Science. Journal of the Faculty of Science. Section 3, Vol. 3, Pt. 1. Volumen 3, Parte 1 de Journal of the Faculty of Science, University of Tokyo. Section III. Botany, Tōkyō Daigaku Rigakubu. Volumen 3, Parte 1 de Journal of the Faculty of Science. Sección III botany. Ed. Imperial University of Tokyo. 484 pp.
* masaji Honda, masao Kitagawa, takenoshin Nakai. 1934. Manchū-shokobutsu-shika
* masao Kitagawa, takenoshin Nakai, masaji Honda. 1935. Contributio ad cognitionem florae manshuricae. 210 pp.
* takenoshin Nakai, masaji Honda, masao Kitagawa, yoshisuke Satake. 1936. Plantae novae vel minus cognitae ex Manshuriae. Index florae Jeholensis. Report of the first scientific expedition to Manchoukuo under the leadership of Shigeyasu Tokunaga junio - octubre de 1933. 108 pp.
* 1957. Nomina plantarum japonicarum. Ed. Koseisya-Koseikaku. 515 pp.
* 1963. Nihon shokubutsu meii. Ed. Kôseisha Kôseikaku. 498 pp.

## Honors
### Epònims

* (Brassicaceae) Barbarea hondoensis Nakai
* (Campanulaceae) Campanula hondoensis Kitam.
* (Caryophyllaceae) Minuartia hondoensis Ohwi
* (Convallariaceae) Smilacina hondoensis Ohwi
* (Cyperaceae) Carex hondoensis Ohwi
* (Dryopteridaceae) Dryopteris hondoensis Koidz.
* (Orchidaceae) Platanthera hondoensis (Ohwi) K.Inoue
* (Papaveraceae) Corydalis hondoensis Ohwi
* (Pinaceae) Picea hondoensis Mayr
* (Poaceae) Agropogon × hondoensis (Ohwi) Hiyama
* (Polygalaceae) Polygala hondoensis Nakai
* (Primulaceae) Primula hondoensis Nakai & Kitag.
* (Ranunculaceae) Trollius hondoensis Nakai
* (Rosaceae) Pyrus hondoensis Nakai & Kikuchi
* (Salicaceae) Salix hondoensis Koidz.
* (Violaceae) Viola hondoensis W.Becker & Boissieu

## Referències

* ↑ Bot. Mag. (Tokyo) 1919, xxxiii. 53. (IK)
* ↑ Acta Phytotax. Geobot. 1936, v. 212. (IK)
* ↑ Acta Phytotax. Geobot. 1934, iii. 82, in syn. (IK)
* ↑ Acta Phytotax. Geobot. 1934, iii. 126, in adnot. (IK)
* ↑ in Mem. Coll. Sc. Kyoto Imp. Univ. Ser. B. v. No. 3, 252 (1930). (IK)
* ↑ Acta Phytotax. Geobot. 1. 31. 1932. 1932 (IF)
* ↑ in J. Fac. Sci. Univ. Tokyo, Bot., 13(2): 200 (1982). (IK)
* ↑ Acta Phytotax. Geobot. 1937 vi. 147. (IK)
* ↑ Fremdl. Wald-u. Parkbaume Eur. 327 (1906). (IK)
* ↑ J. Jap. Bot. xxxiii. 11 (1958). (IK)
* ↑ Bot. Mag. (Tokyo) 1922, xxxvi. 21. (IK)
* ↑ Bot. Mag. (Tokyo) 1936, l. 139. (IK)
* ↑ Bot. Mag. (Tokyo) 1928, xlii. 8. (IK)
* ↑ Bot. Mag. (Tokyo) 1918, xxxii. 34. (IK)
* ↑ Bot. Mag. (Tokyo) 1913, xxvii. 88. (IK)
* ↑ Bull. Herb. Boissier Ser. II. viii. 739 (1908). (IK)
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# У

У, у (en cursiva У, у) és una lletra de l'alfabet ciríl·lic. Representa la vocal /u/ després de consonants dures no palatalitzades.
En algunes llengües es fan servir variants d'aquesta lletra:
* Ў amb el signe diacrític breu: belarús, dungan, uzbek
* Ӯ amb màcron: tadjic
* Ӱ amb dièresi: altai, jakas, gagauz, janty, mari
* Ӳ amb accent agut doble: txuvaix
* Ү mongol, kazakh, tàtar, baixkir i altres llengües
* Ұ amb barra: kazakh

## Taula de codis

    Codificació de caràctersTipusDecimalHexadecimalOctalBinari UnicodeMajúscula105904230020430000 0100 0010 0011 Minúscula109104430021030000 0100 0100 0011 ISO 8859-5Majúscula195C33031100 0011 Minúscula227E33431110 0011 KOI 8Majúscula245F53651111 0101 Minúscula213D53251101 0101 Windows 1251Majúscula211D33231101 0011 Minúscula243F33631111 0011

## Vegeu també

* U, alfabet llatí
* Y, alfabet llatí
* Y, alfabet grec
# Barbus fritschii

Barbus fritschii és una espècie de peix cipriniforme de la família dels ciprínids.

## Morfologia

Els mascles poden assolir els 18 cm de longitud total.

## Distribució geogràfica

Es troba al Marroc.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ptolemeu (gnòstic)

Ptolemeu va ser un gnòstic cristià de l'escola de Valentí, que va escriure cap a la meitat del segle ii una Epístola a Flora (destinada a una dama romana) sobre la diferència entre els elements permanents i els transitoris de la llei mosaica.
No es coneix la seva biografia. Justí menciona un Ptolemeu "mestre cristià" que va morir màrtir a Roma, però no se sap si era la mateixa persona, De fet Ptolemeu va estar sempre dins de la doctrina de l'església, ja que ningú fa constar la seva excomunió, com en canvi, consta la de Marció.
Ireneu explica amb detall la gnosi de Ptolemeu al llibre primer de la seva obra Adversus haereses, i reprodueix un comentari que aquest fa a l'Evangeli de Joan. Epifani ha conservat el text íntegre de l'Epístola a Flora, que es considera vinculat als valentinians.

## Referències

* ↑ Montserrat Torrents, Josep. Los gnósticos. Madrid: Gredos, 1990, p. 58-59. ISBN 8424908848.
Viccionari